hu hu en hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en hu hu hu pt hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en hu hu hu hu hu hu hu en hu hu pl hu hu hu hu hu hu hu hu hu hu hu hu hu sk hu hu hu hu hu hu hu hu hu hu hu hu hu hu hu hu hu hu hu ceb hu en hu hu hu hu hu hu hu hu hu hu hu eo hu hu hu hu hu hu hu hu hu en hu hu hu hu hu hu hu hu hu hu
Budapest I. kerületi Közbiztonsági
Márai Sándor Művelődési Ház
Akiknek a kerület az első
Főoldal / Helyi vállalkozások segítése
2020. március 17. 13:26
A Budavári Önkormányzat közleménye a helyi vállalkozások megsegítésével kapcsolatos intézkedésekről
Több intézkedéssel is segíti a Budavári Önkormányzat az I. kerületi vállalkozókat a koronavírus-járvány okozta forgalomcsökkenés és bevételkiesés miatt. V. Naszályi Márta polgármester elmondta: a kerületben néhány hónapra meg fog állni az élet, de az Önkormányzatnak kiemelt fontosságú, hogy emiatt senki se érezze veszélyben magát vagy a vállalkozását. A polgármester és az alpolgármesterek 2020. március 17-én fórumra hívták a helyi vállalkozások képviselőit, amelyen bejelentették az önkormányzati segítségnyújtás elemeit.
Az Önkormányzat két intézkedéssel segíti a helyi vállalkozókat és vállalkozásokat: annak az önkormányzati tulajdonú üzlethelyiségnek a bérlője, aki a jegyzőnél, mint kereskedelmi hatóságnál bejelenti, hogy az üzletét bezárja, az önkormányzat utólag a befizetendő, de meg nem fizetett bérleti díjból jelentős mérséklést biztosít. Csobánczy Gábor idegenforgalomért felelős alpolgármester elmondta: a csökkentett díj mértéke négyzetméterenként 50 forint, de minimum 10 ezer forint havonta.
V. Naszályi Márta bejelentette: azok a kerületi vállalkozások, amelyek tovább működnek, a veszélyhelyzet megszűnése után utólag kérhetik a meg nem fizetett bérleti díj átütemezését vagy részletekben történő megfizetését. A polgármester hozzátette: ha ezek a vállalkozások nem tudják megfelelő ütemben fizetni a bérleti díjat, akkor ezekkel a cégekkel az Önkormányzat a veszélyhelyzet vége után egy ütemezett fizetésben állapodik majd meg.
A helyi vállalkozónak a bérleti díj elengedésére vonatkozóan a veszélyhelyzet megszűnését vagy az üzlet megnyitását követően kell kérelmet beadni. A kérelemhez az Önkormányzat a veszélyhelyzet megszűnését követően formanyomtatványt biztosít majd, amelyet a honlapról lehet letölteni, amely megkönnyíti az ügyintézést.
A vállalkozások segítésével kapcsolatos fórumon elhangzottakat megnézhetik Facebook oldalunkon (www.facebook.com/budavarionkormanyzat).
Budapest Főváros I. kerület Budavári Polgármesteri Hivatal
1014 Budapest, Kapisztrán tér 1.
Levelezési cím: 1250 Budapest, Pf. 35.
Központi telefonszám: (+36) 1-458-3000
Ügyfélszolgálat elérhetősége: +36 1-458-3030; +36 1-458-3025
Attila úti ügyfélszolgálat elérhetősége: 1013 Budapest, Attila út 65. Telefonszám: +36 1-225-7276
Budapest I. Kerület Budavári Önkormányzat adószáma: 15735643-2-41
Budapest Főváros I. Kerület Budavári Polgármesteri Hivatal: 15501002-2-41
Minden jog fenntartva. Cookie Policy Adatkezelési Tájékoztató Akadálymentesítési nyilatkozat